Document ID: 32000D0725

Komisjoni otsus,
20. november 2000,
teknatseeni nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade kehtetuks tunnistamise kohta
(teatavaks tehtud numbri K(2000) 3354 all)
(EMPs kohaldatav tekst)
(2000/725/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2000/10/EÜ, [2]
võttes arvesse komisjoni 11. detsembri 1992. aasta määrust (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [3] viimati muudetud määrusega (EÜ) nr 1972/1999, [4] eriti selle artikli 7 lõike 3a punkti b,
ning arvestades järgmist:
(1) Komisjoni määruses (EÜ) nr 933/94, [5] viimati muudetud määrusega (EÜ) nr 2230/95, [6] sätestatakse taimekaitsevahendite toimeained, nimetatakse määruse (EMÜ) nr 3600/92 kohaldamiseks referentliikmesriigid ja määratakse kindlaks teatajad iga toimeaine jaoks.
(2) Teknatseen oli üks direktiivi 91/414/EMÜ artikli 8 lõikega 2 ettenähtud tööprogrammi esimese etapiga hõlmatud üheksakümnest toimeainest.
(3) Määruse (EMÜ) nr 3600/92 artikli 7 lõike 1 punkti c kohaselt esitas Ühendkuningriik määratud referentliikmesriigina 15. mail 1996 komisjonile aruande ainsa teavitaja poolt kõnealuse määruse artikli 6 lõike 1 kohaselt esitatud teabe hindamise kohta.
(4) Referentliikmesriigi aruande kättesaamise järel alustas komisjon konsultatsioone nii liikmesriikide ekspertide kui ka ainsa teavitaja (Hickson & Welch) osavõtul, nagu on ette nähtud määruse (EMÜ) nr 3600/92 artikli 7 lõikes 3.
(5) Liikmesriigid ja komisjon on esitatud aruande alalises taimetervise komitees läbi vaadanud. Kõnealune läbivaatamine lõpetati 12. aprillil 2000 ning vormistati vastavalt määruse (EMÜ) nr 3600/92 artikli 7 lõikele 6 komisjoni aruandena teknatseeni kohta.
(6) Saadud hinnangute kohaselt ei ole esitatud teave piisav, et tõestada asjaomast toimeainet sisaldava taimekaitsevahendi vastavust direktiivi 91/414/EMÜ artikli 5 lõike 1 punktides a ja b ning lõike 2 punktis b sätestatud nõuetele.
(7) Ainus teavitaja teatas komisjonile ja referentliikmesriigile, et ta ei soovi enam osaleda kõnealuse toimeaine tööprogrammis. Seetõttu direktiivi 91/414/EMÜ nõuete täielikuks järgimiseks ettenähtud täiendavat teavet edaspidi ei esitata.
(8) Seepärast ei ole võimalik kõnealust toimeainet direktiivi 91/414/EMÜ I lisasse kanda.
(9) Olemasolevate varude realiseerimiseks, ladustamiseks, turuleviimiseks ja kasutamiseks tuleb vastavalt direktiivi 91/414/EMÜ artikli 4 lõike 6 sätetele ette näha ajapikendus.
(10) Käesolev otsus ei piira hilisemate komisjonipoolsete meetmete võtmist kõnealuse toimeaine suhtes nõukogu direktiivi 79/117/EMÜ [7] raames.
(11) Käesoleva otsusega ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Teknatseeni ei kanta toimeainena direktiivi 91/414/EMÜ I lisasse.
Artikkel 2
Liikmesriigid tagavad, et:
1. teknatseeni sisaldavate taimekaitsevahendite load tunnistatakse kehtetuks kuue kuu jooksul alates käesoleva otsuse vastuvõtmise kuupäevast;
2. alates käesoleva otsuse vastuvõtmise kuupäevast ei anta teknatseeni sisaldavate taimekaitsevahendite jaoks lubasid ja neid ei pikendata direktiivi 91/414/EMÜ artikli 8 lõikega 2 ettenähtud erandi alusel.
Artikkel 3
Liikmesriigid annavad vastavalt direktiivi 91/414/EMÜ artikli 4 lõike 6 sätetele olemasolevate varude realiseerimiseks, ladustamiseks, turuleviimiseks ja kasutamiseks ajapikendust, mis on nii lühike kui võimalik ja ei kesta kauem kui 20 kuud alates käesoleva otsuse vastuvõtmise kuupäevast.
Artikkel 4
Käesolev otsus on adresseeritud liikmesriikidele.
Brüssel, 20. november 2000

Labels: 12
0
3
6